ქვედა მაზანდარა

ქვედა მაზანდარა — სოფელი დასავლეთ საქართველოში, წალენჯიხის მუნიციპალიტეტის წალენჯიხის ადმინისტრაციულ ერთეულში (სამეგრელო-ზემო სვანეთის მხარე).

მდებარეობს ოდიშის ვაკეზე, მდინარე ჭანისწყლის (მდინარე ხობისწყალის მარჯვენა შენაკადი) მარცხენა მხარეს, ზღვის დონიდან 230 მ-ზე, ქალაქ წალენჯიხიდან 2 კმ-ში.

დასახლება წარსულში წარმოადგენდა სოფელ მაზანდარის ქვედა უბანს. სოფელი მაზანდარა 1988 წელს გაუქმდა ქალაქ წალენჯიხასთან ტერიტორიული შეზრდის გამო.საქართველოს სსრ უმაღლესი საბჭოს უწყებები, 1988, №11. — გვ. 9. 2010-იანი წლებიდან ქვედა მაზანდარა სოფელია ქალაქ წალენჯიხის ადმინისტრაციული ერთეულის შემადგენლობაში. სოფლის მიდამოებშია მაზანდარის კარსტული მღვიმე.  

დემოგრაფია
2014 წლის აღწერის მონაცემებით სოფელში ცხოვრობს 680 ადამიანი, ეროვნებით ქართველი.

 აღწერის წელი  მოსახლეობა  მამაკაცი  ქალი 2014  680  328  352

სქოლიო

კატეგორია:წალენჯიხის მუნიციპალიტეტის სოფლები